turjo4nis/wikipedia-bn-dump-20250701 huggingface dataset:
লাচ্ছি

লাচ্ছি বা লস্যি দই থেকে তৈরি এক ধরনের সুস্বাদু পানীয়। দইয়ের সাথে চিনির সিরা, বিট লবণ ও নানা ধরনের মসলাপাতি যোগ করে লাচ্ছি তৈরি করা হয়। অনেক ক্ষেত্রে আমের রস মিশিয়ে আম-লাচ্ছি বা আম-লস্যি বানানো হয়।

ব্যুৎপত্তি
লস্যি সংস্কৃত শব্দ লসিকা (लसिका) থেকে উদ্ভূত যার অর্থ তরল বা লালা জাতীয়। পশ্চিমবঙ্গে এই পানীয় লস্যি ও বাংলাদেশে এই পানীয় লাচ্ছি নামে সুপরিচিত।

পুরনো ঢাকা 

বাংলাদেশে লাচ্ছি সর্বত্র সমাদৃত হলেও, পুরনো ঢাকার লাচ্ছির বেশ চাহিদা রয়েছে এবং পুরো ঢাকা শহরেই এর জনপ্রিয়তা রয়েছে। পুরনো ঢাকায় প্রাচীণ এবং নামকরা লাচ্ছি দোকানের মধ্যে অন্যতম হল, চক বাজারস্থ নূরানী লাচ্ছি, বর্তমানে এ দোকানের নাম নূরানী কোল্ড ড্রিংকস এবং রায় সাহেব বাজারের বিউটি লাচ্ছি। নূরানী লাচ্ছি প্রায় ৭০ বছর এবং বিউটি লাচ্ছি প্রায় ১০০ বছর ধরে লাচ্ছি তৈরি করে আসছে। পুরান ঢাকাতে লাচ্ছি সাধারণত গ্লাসে পরিবেশন করা হয়। কেউ যদি বাড়িতে নিয়ে যেতে চান কিন্তু সাথে কোনো পাত্র না থাকে তাহলে পলিথিনের ব্যাগে করে এই লাচ্ছি বিক্রি করা হয়।

আরো দেখুন 
 মাঠা 
 লাবাং
 ঘোল

তথ্যসূত্র 

পানীয়
বাংলাদেশী পানীয়
বাঙালি রন্ধনশৈলী
পাঞ্জাবি রন্ধনশৈলী
ভারতীয় রন্ধনশৈলী
নেপালি রন্ধনশৈলী
বাংলাদেশী রন্ধনশৈলী
গাঁজনকৃত পানীয়
ভারতীয় পানীয়
পাকিস্তানি পানীয়
শ্রীলঙ্কার পানীয়
শ্রীলঙ্কীয় রন্ধনশৈলী
অ্যানিম্যাক্স

অ্যানিমেক্স সম্প্রচার জাপান, ইনক. (; ; Animakkusu আনিমাক্কুসু) হচ্ছে জাপানি আনিমে স্যাটেলাইট টেলিভিশন নেটওয়ার্ক যেখানে সার্বক্ষণিক জাপানি আনিমে সম্প্রচার করা হয়। ১৯৯৮ সালের ১লা জুন থেকে জাপানি পে-চ্যানেলস্কাই পারফেক্ট টিভিএর অধীনে এই চ্যানেলটি সম্প্রচার করা হয়। অ্যানিম্যাক্সের কোফাউন্ডার ও শেয়ারহোল্ডারসমূহ হচ্ছে তোয়েই অ্যানিমেশন, সানরাইজ অ্যানিমেশন,টিএমএস এন্টারটেইনমেন্ট এবং নিহোন অ্যাড সিস্টেমস। জাপানের বাইরে তাইওয়ান, হংকং, দক্ষিণ কোরিয়া, দক্ষিণপূর্ব এশিয়া, দক্ষিণ এশিয়া, ল্যাটিন আমেরিকা, ইউরোপ, আফ্রিকা, অষ্ট্রেলিয়ায় অ্যানিমেক্স চ্যানেল সম্প্রসারিত হয়।

তথ্যসূত্র

বহিঃসংযোগ 
প্রাতিষ্ঠানিক ওয়েবসাইট
 Animax 
 Animax International
 Animax America on Crackle.com

এশিয়া
 Animax Asia
 Animax Philippines and Malaysia
 Animax Taiwan 
 Animax India
 Animax Korea 

ইউরোপ
 Animax Spain  
 Animax Germany  
 Animax Hungary  
 Animax Romania  
 Animax Czech Republic  
 Animax Slovakia  

১৯৯৮-এ প্রতিষ্ঠিত টেলিভিশন চ্যানেল ও স্টেশন
অ্যানিমে কোম্পানি
টোকিও ভিত্তিক কোম্পানি
স্যাটেলাইট টেলিভিশন
সনি পিকচার্স এন্টারটেইনমেন্ট
সনি সহায়ক
সনি পিকচার্স টেলিভিশন
জার্মানিতে টেলিভিশন স্টেশন
১৯৯৮-এ জাপানে প্রতিষ্ঠিত
টোকিও-তে মিডিয়া
টেলিভিশন স্টেশন
অ্যানিমে টেলিভিশন
সনির সহযোগী প্রতিষ্ঠান
টোকিও ভিত্তিক গণমাধ্যম কোম্পানি
শিশুতোষ টেলিভিশন নেটওয়ার্ক
চিত্ত বসু

চিত্ত বসু (১৯২৬ - ১৯৯৭) একজন অগ্রগামী অল ইন্ডিয়া ফরওয়ার্ড ব্লক নেতা ছিলেন। তার জন্ম ১৯২৬ সালে অবিভক্ত বাংলার ঢাকাতে (বর্তমানে বাংলাদেশ) এক সম্ভ্রান্ত পরিবারে। তিনি কলকাতা বিশ্ববিদ্যালয় থেকে স্নাতক উত্তীর্ণ হন।

রাজনৈতিক জীবন 

তিনি ১৯৪৫ সালে ছাত্রনেতা হিসাবে নেতাজি সুভাষচন্দ্র বসুর তৈরি অল ইন্ডিয়া ফরওয়ার্ড ব্লক দলে যোগ দেন এবং ব্রিটিশ এর ভারত ছাড়ো আন্দোলনে অংশ নেন। ১৯৭৭ সালে তিনি সারা ভারত ফরওয়ার্ড ব্লক এর সাধারণ সম্পাদক হিসাবে নির্বাচিত হন। কমঃ চিত্ত বসু ছিলেন নেতাজির একজন আদর্শ অনুগামী শীর্ষ। চিত্ত বসু পশ্চিমবঙ্গ রাজ্যের উত্তর চব্বিশ পরগনা জেলা এর বারাসত লোকসভা কেন্দ্র থেকে একধিক বার (প্রায় দু-দশকেরও বেশি সময়) জন প্রতিনিধি হিসাবে নির্বাচিত হয়েছেন।

মৃত্যু 

তিনি ১৯৯৭ সালের ৫ ই অক্টোবর (রবিবার) যখন পাটনা থেকে লালুপ্রসাদ বিরোধী র‌্যালি সেরে দানাপুর এক্সপ্রেসে কোলকাতা ফিরছিলেন, মধুপুর স্টেশনের এর কাছে তিনি দম বন্ধ হয়ে মারা যান। এই মহান নেতা ৭২ বছর বয়সে অকৃতদার ছিলেন। তার মরদেহ বারাসাত সদর এ নিয়ে আসা হয় তার নির্বাচিত এলাকাতে এবং সেখানে তার অন্তিম কাজ সম্পন্ন করা হয় তার অসংখ্য ভক্ত ও অনুগামীদের মাঝে।

তথ্যসূত্র 

ইন্ডিয়ান এক্সপ্রেস : চিত্ত বসু মৃত্যুর কোলে শুয়ে পড়লেন হাওড়া গামী ট্রেনে  Indian Express

ভারতীয় রাজনীতিবিদ
১৯২৬-এ জন্ম
১৯৯৭-এ মৃত্যু
নিখিল ভারত ফরওয়ার্ড ব্লকের রাজনীতিবিদ
উত্তর চব্বিশ পরগনা জেলার ব্যক্তি
ষষ্ঠ লোকসভার সদস্য
সপ্তম লোকসভার সদস্য
নবম লোকসভার সদস্য
দশম লোকসভার সদস্য
একাদশ লোকসভার সদস্য
পশ্চিমবঙ্গ বিধানসভার সদস্য ১৯৫৭-১৯৬২
পশ্চিমবঙ্গের লোকসভা সদস্য
পশ্চিমবঙ্গের রাজ্যসভা সদস্য
কলকাতা বিশ্ববিদ্যালয়ের প্রাক্তন শিক্ষার্থী
ঢাকার রাজনীতিবিদ
ভিডিও গেম

ভিডিও গেমস হচ্ছে এক ধরনের ইলেকট্রনিক গেম‌স যা ব্যবহারকারীর সাথে ভিডিও  ডিভাইসে পারস্পরিক প্রতিক্রিয়া সৃষ্টি করে। ভিডিও গেমসকে আজকাল তার জনপ্রিয়তার জন্যে যন্ত্রে ডিসপ ডিভাইসে ব্যবহৃত হয়। ভিডিও গেমস খেলার জন্য যে সকল ইলেকট্রনিক সিস্টেম ব্যবহৃত হয় তাকে বলা হয় প্লাটফর্ম। যেমন পার্সোনাল কম্পিউটার এবং ভিডিও গেম কনসোল। তাছাড়া ভিডিও গেমস ব্যবহৃত হয় ইনপুট ডিভাইজ। যেমন পি.এস.পিতে খেলার জন্য ব্যবহৃত গেম কন্ট্রোলার, জয়স্টিক। কম্পিউটারে খেলার জন্য কী-বোর্ড ও মাউস ব্যবহৃত হয়।

ইতিহাস 
ভিডিও গেমের ইতিহাস জন্য ফিরে যেতে হবে ১৯৪০-এর দশকে, যখন থমাস টি. গোল্ডস্মিথ জুনি. এবং এস্টেল রে ম্যানন কর্তৃক যুক্তরাষ্ট্রের প্যাটেন্টে আবেদন করে একটি আবিস্কারের জন্য যা তারা বর্ণনা করে বিনোদনমূলক ক্যাথোড রে টিউব ডিভাইস। কিন্তু ভিডিও গেম জনপ্রিয়তায় পৌছায় না সত্তুর আশির দশকের আগে যতদিননা পর্যন্ত সাধারণ মানুষ আর্কেড গেম্‌স, কনসোল গেম্‌স, হোম কম্পিউটার গেমস্ এর সাথে পরিচিত হয়। সেই থেকে এখন পর্যন্ত, ভিডিও গেম বিনোদনের জন্য একটি জনপ্রিয় মাধ্যম এবং আধুনিক সংস্কৃতির অঙ্গ। ২০১৩ পর্যন্ত আট প্রজন্মের ভিডিও গেম কনসোল রয়েছে।

মূল প্লাটফর্মসমূহ

কম্পিউটার গেম্‌স 
যেসব গেমস সাধারণত কম্পিউটারে খেলা হয়ে থাকে তাকে কম্পিউটার গেমস্ বলে। বর্তমানে ডেস্কটপ কম্পিউটারে গেমস খেলা, বেশি জনপ্রিয় হয়ে উঠেছে। সাধারণত গেম সফটওয়্যার হিসেবে থাকে। এটি ইন্টারনেট থেকে ডাউনলোড করে অথবা কিনে খেলা যায়। এছাড়াও গেমসের বিভিন্ন সিডি বা ডিস্ক পাওয়া যায়। এছাড়াও বিভিন্ন অনলাইন গেমসও রয়েছে।

আর্কেড গেম্‌স 
আর্কেড গেম্‌স (s) (অথবা কয়েন-আপ) হচ্ছে মুদ্রা-নির্ভর বিনোদন-মূলক যন্ত্র, যা সাধারণত শুঁড়িখানা এবং বিভিন্ন বিনোদন দানকারী স্থাপনা(য়) স্থলভিষিক্ত থাকে। অধিকাংশই ভিডিও গেম, পিনবল যন্ত্র এবং যান্ত্রিক বৈদ্যুতিক গেম (যেমন ক্লাও ক্রেনস্)।

কনসোল গেম্‌স 
কনসোল গেমস হচ্ছে এমন গেমস যা কিছু বিশেষ ইলেক্ট্রনিক যন্ত্রে খেলা হয়ে থাকে। এসব যন্ত্রকে গেম কনসোল বলা হয়ে থাকে। কিছু উল্লেখযোগ্য গেম কনসোল হলঃ এক্সবক্স, প্লেস্টেশন, নিনটেন্ডো, ডব্লিউআইআই ইত্যাদি।

হ্যান্ডহেল্ড গেম্‌স 
হ্যান্ডহেল্ড গেমস হল এমন গেমস যা এক হাতে বহনযোগ্য এক প্রকার ছোট যন্ত্রে খেলা হয়ে থাকে। এসব যন্ত্রকে হ্যান্ডহেল্ড ডিভাইস বলে। এ যন্ত্রে একটি স্ক্রিন, একটি স্পীকার এবং কিছু বাটন থাকে। ১৯৭০ সালের দিকে এসব গেমের উৎপত্তি ঘটে। ২০০০ সাল পর্যন্ত এসব গেম অনেক জনপ্রিয় ছিল। মোবাইল গেমসের আবিষ্কারের পর এর জনপ্রিয়তা কমতে থাকে। পরবর্তীতে কম্পিউটার গেমস, মোবাইল গেমস এবং কনসোল গেমসের উন্নতি ঘটায় এ জাতীয় গেম জনপ্রিয়তা হারায়। যেমন: গেইম বয়।

মোবাইল গেইমস 
যেসমস্ত গেইম মোবাইল এ খেলা হয়ে থাকে তাকে মোবাইল গেইম বলে। বিংশ শতাব্দীর শেষের দিকে এ জাতীয় গেইমের উদ্ভব ঘটে। সর্বপ্রথম আবিষ্কৃত মোবাইল গেইম হলো টেট্রিস (Tetris) যা Hagenuk MT-2000 ফোনে ১৯৯৪ সালে প্রথম পাওয়া যায়। এরপর নোকিয়া তাদের নোকিয়া ৬৬১০ (Nokia 6610) ফোনে Snake গেমটি যুক্ত করে যা পরবর্তীতে অনেক জনপ্রিয়তা লাভ করে।

উন্নয়ন

পরিবর্তন

প্রতারণা

ত্রুটি

তত্ত্ব

সামাজিক দিকসমূহ

জনসংখ্যা পরিসংখ্যন

একাধিক গেমপ্লেয়ার

সুবিধাসমূহ

বিতর্ক

ব্যবসায়িক দিকসমূহ

সমালোচনা

পাদটীকা

তথ্যসূত্র

বহিঃসংযোগ 

ডিজিটাল যোগাযোগ মাধ্যম
ভিডিও গেম
মার্কিন উদ্ভাবন
ফ্রান্সের জাতীয় উৎসব

ফ্রান্সের জাতীয় উৎসব () প্রতি বছর ১৪ই জুলাই উদ্‌যাপন করা হয়। ফ্রান্সের সাধারণ মানুষের মুখের ভাষায় এটি ল্য  ক্যাতৌযে জুইয়ে (le quatorze juillet) অর্থাৎ ১৪ই জুলাই নামে পরিচিত। এই উৎসবে ১৭৮৯ সালের ১৪ই জুলাই তারিখে ফ্রান্সের সাধারণ জনগণের বাস্তিল দুর্গ দখলের ঘটনাকে স্মরণ করা হয়। ঐ ঘটনাটিকে ফরাসি বিপ্লব ও আধুনিক ফ্রান্সের একটি প্রতীক হিসেবে গণ্য করা হয়।

ফ্রান্সের রাষ্ট্রপতির সম্মুখে প্যারিসের শঁজেলিজে অ্যাভেনিউতে ১৪ই জুলাই সকালে উৎসব শুরু হয়। একোল পলিতেকনিক, একোল স্পেসিয়াল মিলিতের দ্য সাঁ-সির, একোল নাভাল, ইত্যাদি বিদ্যালয়ের ক্যাডেটদের কুচকাওয়াজ, সাধারণ সৈন্যদের কুচকাওয়াজ, সাঁজোয়া গাড়ির বহর, ইত্যাদি চলতে থাকে। উপরে আকাশে পাত্রুই দে ফ্রঁসের বিমানগুলি উড়ে যায়। সম্প্রতি ফ্রান্সের মিত্রদেশের সৈন্যরাও এই কুচকাওয়াজে অংশ নেবার আমন্ত্রণ পান।

এই দিন ফ্রান্সের রাষ্ট্রপতি সাধারণত দেশের অবস্থা সম্পর্কে একটি সাক্ষাৎকার দেন এবং ছোট অপরাধীদের ক্ষমা করে দেন।

তথ্যসূত্র 

ফ্রান্সের সংস্কৃতি
জুলাই উদ্‌যাপন
জাতীয় দিবস
পোল ভের্লেন

পোল-মারি ভের্লেন () (৩০ মার্চ, ১৮৪৪ - ৮ জানুয়ারি, ১৮৯৬) একজন প্রতীকীবাদী ফরাসি কবি। তিনি আন্তর্জাতিক ও ফরাসি সাহিত্যের ফাঁ দ্য সিয়েক্‌ল পর্বের একজন অন্যতম শ্রেষ্ঠ প্রতিনিধি হিসেবে পরিগণিত।

টীকা

বহিঃসংযোগ

 
 
 
 
  Works by Paul Verlaine at Webnet
  Works by Paul Verlaine in PDF at Livres et Ebooks
  Resignation and Other Poems at New Translations (not operational 02/09/2019)
 Four poems by Verlaine, translated by Norman R. Shapiro, with original French texts
 

ফরাসি কবি
১৮৪৪-এ জন্ম
১৮৯৬-এ মৃত্যু
১৯শ শতাব্দীর এলজিবিটিকিউ ব্যক্তি
ফরাসি রোমান ক্যাথলিক
রোমান ক্যাথলিক লেখক
জেরার দ্যপার্দিও

জেরার্ গ্‌জাভিয়ে মার্সেল্ দ্যপার্দিও () (জন্ম ২৭শে ডিসেম্বর, ১৯৪৮) একজন ফরাসি অভিনেতা। তিনি একাডেমি পুরস্কারের মনোনয়ন ছাড়াও গোল্ডেন গ্লোব সেরা অভিনেতা পুরস্কার জিতেছেন।

তিনি অভিনীত চলচ্চিত্রের জন্য সমাদৃত হন। ল্য দের্নিয়ে মেত্রো (১৯৮০) চলচ্চিত্রে তার অভিনয়ের জন্য তিনি শ্রেষ্ঠ অভিনেতা বিভাগে সেজার পুরস্কার লাভ করেন, পোলিস (১৯৮৫) চলচ্চিত্রের জন্য শ্রেষ্ঠ অভিনেতা বিভাগে ভেনিস চলচ্চিত্র উৎসব পুরস্কার লাভ করেন, এবং সিরানো দ্য বের্জরাক (১৯৯০) চলচ্চিত্রের জন্য শ্রেষ্ঠ অভিনেতার জন্য কান চলচ্চিত্র উৎসব পুরস্কার, তার দ্বিতীয় সেজার পুরস্কার এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।

তিনি পিটার উইয়ারের সাথে হাস্যরসাত্মক গ্রিন কার্ড (১৯৯০) চলচ্চিত্রে অভিনয় করে শ্রেষ্ঠ সঙ্গীতধর্মী বা হাস্যরসাত্মক অভিনেতা বিভাগে গোল্ডেন গ্লোব পুরস্কার লাভ করেন। পরবর্তীতে তিনি বেশ কয়েকটি বড় বাজেটের হলিউডের চলচ্চিত্রে অভিনয় করেন, যার মধ্যে রয়েছে রিডলি স্কট পরিচালিত ১৪৯২: কনকোয়েস্ট অব প্যারাডাইজ (১৯৯২), কেনেথ ব্রানা পরিচালিত হ্যামলেট (১৯৯৬), র‍্যান্ডাল ওয়ালেস পরিচালিত দ্য ম্যান ইন দ্য আয়রন মাস্ক (১৯৯৮) এবং অ্যাং লি পরিচালিত লাইফ অব পাই (২০১২)।

তিনি লেজিওঁ দনর ও অর্দ্র দ্যু মেরিতের শ্যভালিয়ে উপাধিতে ভূষিত হন। ২০১৩ সালের জানুয়ারিতে তাকে রাশিয়ার নাগরিকত্ব প্রদান করা হয় এবং একই মাসে তিনি মন্টেনেগ্রোর দূত নির্বাচিত হন।

তথ্যসূত্র

বহিঃসংযোগ

 Russian artist Shishkin writes portrait of Gerard Depardieu//Channel One.
Photo of Gérard Depardieu.

১৯৪৮-এ জন্ম
জীবিত ব্যক্তি
ফরাসি চলচ্চিত্র অভিনেতা
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
২০শ শতাব্দীর ফরাসি অভিনেতা
২১শ শতাব্দীর ফরাসি অভিনেতা
শ্রেষ্ঠ অভিনেতা বিভাগে সেজার পুরস্কার বিজয়ী
প্যারিসের অভিনেতা
শেকসপিয়রীয় অভিনেতা
শ্রেষ্ঠ অভিনেতা বিভাগে ভোল্পি কাপ বিজয়ী
রাশিয়ার নাগরিকীকৃত নাগরিক
লেজিওঁ দনরের নাইট
পেরিয়ে

পেরিয়ে ফ্রান্সের গার দেপার্ত্যমঁ-র ভের্গেজে অবস্থিত একটি ঝর্ণাধারা থেকে প্রাপ্ত খনিজ পানি দিয়ে প্রস্তুত বোতলজাত পানীয়ের একটি ব্র্যান্ড।

ইউরোপে পানীয়টি ১ লিটার, ৭৫০ মিলিলিটার ও ৫০০ মিলিলিটার বোতলে এবং ৩৩০ মিলিলিটার ক্যানে পাওয়া যায়। সব পেরিয়ে বোতলগুলি সবুজ রঙের এবং একটি বিশেষ আকৃতিবিশিষ্ট। বোতলগুলি কাচের তৈরি, তবে ২০০১ সাল থেকে প্লাস্টিকের বোতলেও এটি পাওয়া যাচ্ছে।

পেরিয়ে পানীয়গুলি পাঁচটি স্বাদে পাওয়া যায়। স্বাদহীন এবং দুই ধরনের লেবুর স্বাদবিশিষ্ট মোট তিন ধরনের পেরিয়ে বহুদিন ধরে বিক্রি হচ্ছিল। অধুনা লেবুর আরেক রকমের স্বাদে এবং গোলাপী গ্রেপফ্রুট স্বাদের দুইটি নতুন ফ্লেভার বেরিয়েছে।

দক্ষিণ ফ্রান্সের যে ঝর্ণাটি থেকে পেরিয়ের পানি নেওয়া হয়, সেটির নাম লে বুইয়াঁ। এটি রোমান আমল থেকেই একটি স্পা হিসেবে পরিচিত। স্থানীয় ডাক্তার লুই পেরিয়ে ১৮৯৮ সালে ঝর্ণাটি কিনে নেন এবং এখানকার পানি বোতলে ভরে বিক্রি করা শুরু করেন। তিনি পরে স্যার সেইন্ট-জন হার্মসওয়ার্থ নামের এক ব্রিটিশ ধর্নাঢ্য ব্যক্তির কাছে ঝর্ণাটি বেচে দেন। হার্মসওয়ার্থ বিশেষ আকৃতির সবুজ বোতলে পানীয়টি বিক্রি করা শুরু করেন এবং ইংল্যান্ড ও আমেরিকায় জোর প্রচারণা চালান। বিজ্ঞাপনগুলিতে পেরিয়ে-কে খনিজ পানির শ্যাম্পেইন হিসেবে বর্ণনা করা হয়। সেসময় ইংল্যান্ড-আমেরিকাতে ফরাসি জিনিসের বেশ কদর ছিল।

তথ্যসূত্র

বহিঃসংযোগ 
 পেরিয়ে-র দাপ্তরিক ওয়েবসাইট

বোতলজাত পানির মার্কা
কার্বন ডাই-অক্সাইডযুক্ত পানি
ফরাসি ব্র্যান্ড
কোমল পানীয়
ফরাসি মার্কা
নেসলে মার্কা
তাকলা মাকান মরুভূমি

তাকলা মাকান (উইগুর ভাষায়: تەكلىماكان قۇملۇقى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত প্রদেশে, দক্ষিণে পামির ও কুনলুন পর্বতমালা এবং উত্তরে তিয়ান শান পর্বতমালার মধ্যে অবস্থিত একটি মরুভূমি। এটি পূর্ব-পশ্চিমে প্রায় ১০০০ কিলোমিটার প্রশস্ত এবং উত্তর-দক্ষিণে প্রায় ৪০০ কিলোমিটার দীর্ঘ। এর মোট আয়তন প্রায় ৩,৩৭,০০০ বর্গকিলোমিটার।

তাকলা মাকান মরুভূমির মধ্যভাগে কোন বৃষ্টি পড়ে না বললেই চলে এবং এই এলাকাটি প্রাণহীন। তবে মরুভূমির ভেতর দিয়ে পাহাড় থেকে নেমে আসা অনেকগুলি ক্ষুদ্র নদী চলে গেছে এবং মরুভূমির স্থানে স্থানে মরূদ্যানের সৃষ্টি করেছে। এদের মধ্যে কেরিয়া, হোতান, কার্কান ও কাখগার নদীগুলির নাম উল্লেখযোগ্য। মরুভূমির উত্তর সীমা ঘেঁষে তারিম নদীটি প্রবাহিত হয়েছে। সবচেয়ে বড় মরূদ্যানগুলি মরুভূমির উত্তর-পশ্চিম ও দক্ষিণ-পশ্চিম অংশে অবস্থিত। সম্প্রতি চীন সরকার মরুভূমির দক্ষিণ প্রান্তে অবস্থিত হোতান শহর এবং উত্তর প্রান্তে অবস্থিত লুন্তাই শহরের মধ্যে মরুভূমির মধ্য দিয়ে একটি মহাসড়ক নির্মাণ করেছেন।

অতীতে একসময় তাকলা মাকান একটি উর্বর অঞ্চল ও বৌদ্ধ সভ্যতার একটি কেন্দ্র ছিল। ধীরে ধীরে অঞ্চলটির মরুকরণ ঘটে এবং এটি একটি জনশূন্য এলাকায় পরিণত হয়। প্রাচীন রেশম পথের দুইটি উপপথ তাকলা মাকানের প্রান্তে অবস্থিত মরূদ্যানগুলি দিয়ে চলে গেছে। ১৩শ শতকে ইতালির ভেনিসের বিখ্যাত অভিযাত্রী মার্কো পোলো তাকলা মাকান মরুভূমির শাচে ও হোতান নামের মরূদ্যান দুইটি দেখে যান। বর্তমানে এই মরূদ্যানগুলিতে মূলত উইগুর জাতির লোকেরা বাস করে।

চিত্রসম্ভার

তথ্যসূত্র

চীনের মরুভূমি
মরুভূমি ও শুষ্ক গুল্মভূমি
রেশম পথের উপর অবস্থিত স্থান
তারিম নদী

তারিম নদী (উইগুর ভাষায়: تارىم دەرياسى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত অঞ্চলের প্রধান নদী। নদীটি ভারতের উত্তরতম প্রান্তে কারাকোরাম পর্বতমালায় উৎপত্তিলাভ করেছে এবং শাচে নামে উত্তর দিকে প্রবাহিত হয়েছে। কিছু পরে এটি হোতান নদীর সাথে মিলিত হয়েছে এবং পূর্বে ও দক্ষিণ-পূর্বে তাকলা মাকান মরুভূমির মধ্য দিয়ে প্রবাহিত হয়েছে। শেষ পর্যন্ত এটি আলতুন শান পর্বতশ্রেণীর উত্তর পাদদেশে লোপ নুর নামের একটি পরিবর্তনশীল হ্রদ ও জলাভূমি-পূর্ণ অঞ্চলে গিয়ে শেষ হয়েছে। শাচে নদীকে গণনায় ধরে তারিম নদীর মোট দৈর্ঘ্য প্রায় ২০০০ কিলোমিটার। নদীটির তীরে অনেকগুলি ছোট ছোট লোকালয় আছে।

এটি চীনের দীর্ঘতম অন্তর্দেশীয় নদী, যার বার্ষিক প্রবাহ ৪ থেকে ৬ বিলিয়ন ঘনমিটার (৩২,০০,০০০ থেকে ৪৯,০০,০০০ একরফুট) বা প্রতি সেকেন্ড ১৫৮.৫ ঘনমিটার (৫,৬০০ ঘন ফু/সে)।

পাদটীকা

তথ্যসূত্র
 Hedin, Sven (1925): My Life as an Explorer. First published Boni & Liveright, New York. Republished: National Geographic Adventure Classics. Washington, D.C. 2003.
 Hill, John E. (2009) Through the Jade Gate to Rome: A Study of the Silk Routes during the Later Han Dynasty, 1st to 2nd Centuries CE. John E. Hill. BookSurge, Charleston, South Carolina. .
Hill, John E. 2004. The Peoples of the West from the Weilüe 魏略 by Yu Huan 魚豢: A Third Century Chinese Account Composed between 239 and 265 CE. Draft annotated English translation. 
Hulsewé, A. F. P. and Loewe, M. A. N. 1979. China in Central Asia: The Early Stage 125 BC AD 23: an annotated translation of chapters 61 and 96 of the History of the Former Han Dynasty. E. J. Brill, Leiden.
Stein, Aurel M. 1907. Ancient Khotan: Detailed report of archaeological explorations in Chinese Turkestan, 2 vols. Clarendon Press. Oxford. 
Stein, Aurel M. 1921. Serindia: Detailed report of explorations in Central Asia and westernmost China, 5 vols. London & Oxford. Clarendon Press. Reprint: Delhi. Motilal Banarsidass. 1980. 

চীনের নদী
তারিম অববাহিকা
রেশম পথের উপর অবস্থিত স্থান
বোখারা

বুখারা পশ্চিম উজবেকিস্তানের বোখারা প্রদেশের রাজধানী শহর। এটি জেরফ্‌শন নদীর তীরে এক মরূদ্যানে, তুর্কমেনিস্তান সীমান্ত থেকে প্রায় ৮৫ কিলোমিটার উত্তর-পূর্বে অবস্থিত। বোখারার আশেপাশের অঞ্চলে প্রাকৃতিক গ্যাস, তুলা, ফল এবং রেশম উৎপাদিত হয়। এখানে বস্ত্র, কার্পেট, এবং পশমের কারখানা আছে। বোখারাতে অনেক স্থাপত্য নিদর্শন আছে, যেগুলির কিছু কিছু ৯ম শতকের। এদের মধ্যে আছে অনেকগুলি মসজিদ, আর্ক নামের একটি দুর্গ, এবং ইসমাইল সামানির (৯ম-১০ম শতক) সমাধি। এখানে একটি শিক্ষক প্রশিক্ষণ কলেজ অবস্থিত। বুখারার ঐতিহাসিক কেন্দ্রস্থলটিকে ১৯৯৩ সালে ইউনেস্কো বিশ্ব ঐতিহ্যবাহী স্থানের মর্যাদা দেওয়া হয়।

খ্রিস্টীয় ১ম শতকে বুখারা প্রতিষ্ঠা করা হয়। ৮ম শতকে আরবরা জয় করার আগেই এটি একটি গুরুত্বপূর্ণ বাণিজ্য ও সাংস্কৃতিক কেন্দ্র ছিল। পরবর্তীতে কারাখানীয় ও তাতারেরা শহরটি দখল করে। ১২১৯ সালে চেঙ্গিস খান এসে শহরটি ধুলায় মিশিয়ে দেন। ১৫৫৫ সালে এটি একটি উজবেক আমীরের রাজধানীতে পরিণত হয়। এরপর এই আমিরাতটি বিভিন্ন সময়ে মঙ্গোল, তুর্কি ও উজবেকরা শাসন করে। ১৮৬৬ সালে রাশিয়া আমিরাতটি বিজয় করে। সোভিয়েত আমলে এটিকে উজবেক সোভিয়েত সমাজতান্ত্রিক প্রজাতন্ত্রের অংশ করে নেওয়া হয়। ১৯৯১ সালে এটি স্বাধীন উজবেকিস্তানের অংশে পরিণত হয়।

এখানে ২,৩৭,৯০০ লোকের বাস (১৯৯৯)। এরা মূলত ফার্সিভাষী তাজিক জাতির লোক। ঊনবিংশ এবং বিংশ শতকে বিভিন্ন ইংরেজি এবং চীনা মাধ্যমে শহরটির নাম বুখারা হিসেবে উল্লেখ করা হয়।

চিত্রশালা

তথ্যসূত্র

বহিঃসংযোগ 
 Forbes, Andrew, & Henley, David: Timur's Legacy: The Architecture of Bukhara and Samarkand (CPA Media).

 UNESCO World Heritage list: Historic Centre of Bukhara
 Audio interview with Bukhara resident about life in Bukhara

সম্পর্কিত পাঠ 
 Moorcroft, William and Trebeck, George. 1841. Travels in the Himalayan Provinces of Hindustan and the Panjab; in Ladakh and Kashmir, in Peshawar, Kabul, Kunduz, and Bokhara... from 1819 to 1825, Vol. II. Reprint: New Delhi, Sagar Publications, 1971.

উজবেকিস্তানের শহর
বুখারা
রেশম পথের উপর অবস্থিত জনবহুল স্থান
খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
ঐতিহাসিক ইহুদি সম্প্রদায়
নরম্যান বোরলাউগ

নরম্যান বোরলাউগ (মার্চ ২৫, ১৯১৪ – সেপ্টেম্বর ১২, ২০০৯) বিখ্যাত মার্কিন কৃষিবিজ্ঞানী এবং শান্তিতে নোবেল বিজয়ী, যিনি সবুজ বিপ্লবের জনক হিসেবে খ্যাত। বোরলাউগ পাঁচ জনের মধ্যে একজন তিনি নোবেল শান্তি পুরস্কার, প্রেসিডেন্সিয়াল মেডেল অফ ফ্রিডম এবং কংগ্রেসনাল গোল্ড মেডেল তিনটি পদক লাভ করেছেন। এছাড়াও তিনি ভারতের দ্বিতীয় সর্বোচ্চ সম্মাননা পদ্মভূষণ লাভ করেন।

জন্ম ও শিক্ষাজীবন

কর্মজীবন

পুরস্কার ও সম্মাননা 
 নোবেল শান্তি পুরস্কার
 পদ্মভূষণ

তথ্যসূত্র 

১৯১৪-এ জন্ম
২০০৯-এ মৃত্যু
মার্কিন কৃষিবিজ্ঞানী
নোবেল শান্তি পুরস্কার বিজয়ী
টেক্সাস এ অ্যান্ড এম ইউনিভার্সিটির শিক্ষক
ন্যাশনাল মেডেল অফ সাইন্স বিজয়ী
ভ্যানেভার বুশ অ্যাওয়ার্ড বিজয়ী
নোবেল শান্তি পুরস্কার বিজয়ী পুরুষ
নরওয়েজীয় বংশোদ্ভূত মার্কিন ব্যক্তি
বাংলাদেশ বিজ্ঞান একাডেমির ফেলো
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন নোবেল বিজয়ী
মার্কিন জীববিজ্ঞানী
কংগ্রেশনাল স্বর্ণ পদক প্রাপক
রয়েল সোসাইটি অব এডিনবার্গের সভ্য
রয়েল সোসাইটির বিদেশি সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ডালাসের ব্যক্তি
উদ্ভিদ সুপ্রজনন
প্রেসিডেন্সিয়াল মেডেল অব ফ্রিডম প্রাপক
পাকিস্তান একাডেমি অফ সায়েন্সেসের সভ্য
কাঠের কাজ

কাঠ ব্যবহার করে বা খোদাই করে কোন কিছু তৈরি করার প্রক্রিয়াকে কাঠের কাজ বা দারু শিল্প বলা হয় । যারা কাঠের কাজ করে তাদের বলা হয় ছুঁতার বা কাঠ মিস্ত্রি।

ইতিহাস 

মানব সভ্যতার শুরু থেকেই যেসব উপকরণ ব্যবহার করা হয়েছে তার মধ্যে কাঠ বা কাষ্ঠ অন্যতম । এ রকম অন্যান্য উপকরণের মধ্যে রয়েছে মাটি, পাথর এবং বিভিন্ন প্রাণীর হাড়, চামড়া ইত্যাদি । নিয়ান্ডারথাল মানবদের ব্যবহৃত পাথরের যন্ত্রপাতি পরীক্ষা করে জানা গেছে নিয়ান্ডারথালেরা কাঠের কাজ জানত । মানব সভ্যতার অগ্রগতি কাঠের কাজের দক্ষতার বা দারু শিল্পের সাথে ঘনিষ্ট ভাবে জড়িত ।

কাষ্ঠনির্মিত বিবিধ সামগ্রী 
সর্বপ্রাচীন কাঠের যন্ত্র ছিল লাঠি । এর পরেই আসে বর্শা এবং অন্যান্য শিকারের যন্ত্রপাতি । নব্য প্রস্তর যুগ থেকেই কাঠ খোদাই করে তৈরি পাত্রের ব্যবহার শুরু হয়।

দারুশিল্পে ব্যবহৃত যন্ত্রপাতি 
কাঠমিস্ত্রিদের প্রয়োজনীয় যন্ত্রপাতি হল কাঠ কাটার করাত, মসৃণ করার যন্ত্র রাঁদা, ফুটো করার যন্ত্র ড্রিল বা বর্মা, বাটালি, হাতুড়ি ইত্যাদি। এছাড়াও আরও অনেক ছোটো-বড়ো যন্ত্র তারা ব্যবহার করে খোদাইয়ের জন্য।

তথ্যসূত্র 
 
 
 
 

 
পেশা
কারুশিল্প
শিল্প প্রক্রিয়া
শ্রীচৈতন্য কলেজ, হাবড়া

শ্রীচৈতন্য কলেজ উত্তর উত্তর চব্বিশ পরগণার হাবড়ার একটি মহাবিদ্যালয়। এটি ১৯৫৬ সালে প্রতিষ্ঠিত। মহাবিদ্যালয়টি বর্তমানে দুটি কলেজে বিভক্ত, শ্রীচৈতন্য কলেজ অফ আর্টস এবং শ্রীচৈতন্য কলেজ অফ সাইন্স। কলেজটি হাবড়া স্টেশন থেকে প্রায় ২ কিলোমিটার দূরে অবস্থিত। এটি পশ্চিমবঙ্গ রাজ্য বিশ্ববিদ্যালয়ের অধিভুক্ত। 

বর্তমান ছাত্র ছাত্রীর সংখ্যা ৩০০০ হাজার এর ও বেশি। এটি বর্তমানে পশ্চিমবঙ্গ রাষ্টীয় বিশ্ববিদ্যালয় এর অন্তর্গত।

শ্রীচৈতন্য কলেজ অফ সাইন্স কলেজে দিবা এবং নৈশ বিভাগ চালু আছে। শ্রীচৈতন্য কলেজ অফ সাইন্স এ বিজ্ঞান এবং কলার বিষয় গুলো পড়ান হয়। একাদশ ও দ্বাদশ শ্রেনী সহ স্নাতক ও সম্মান এর বিষয় গুলো পড়ান হয়।

ইতিহাস

আরো দেখুন 
 ভারতের শিক্ষা ব্যবস্থা

তথ্যসূত্র

বহিঃসংযোগ
প্রাতিষ্ঠানিক ওয়েবসাইট

পশ্চিমবঙ্গের কলেজ
পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ
১৯৫৬-এ পশ্চিমবঙ্গে প্রতিষ্ঠিত
উত্তর চব্বিশ পরগনা জেলার বিশ্ববিদ্যালয় ও কলেজ
১৯৫৬-এ প্রতিষ্ঠিত শিক্ষাপ্রতিষ্ঠান
নওয়াজীশ আলী খান

নওয়াজিশ আলি খান বাংলাদেশের প্রখ্যাত নাট্য এবং টেলিভিশন অনুষ্ঠান নির্মাতা। তিনি ১৯৭৫ ও ১৯৭৬ সালে "বর্ণালী" ম্যাগাজিন অনুষ্ঠান পরিচালনার জন্য জাতীয় টেলিভিশন পুরস্কার লাভ করেন। শিল্পকলায় তার অবদানের জন্য তাকে ২০২৩ সালে বাংলাদেশ সরকার কর্তৃক একুশে পদক প্রদান করা হয়।

কর্মজীবন
নওয়াজীশ আলী খান ১৯৬৭ সালে পাকিস্তান টেলিভিশনে কাজ শুরুর মধ্য দিয়ে কর্মজীবন শুরু করেন। ১৯৭২ সালে তিনি বাংলাদেশ টেলিভিশনে যোগদান করেন ও বাংলাদেশ টেলিভিশন-এর মহাব্যবস্থাপক পদ থেকে ১৯৯৮ সালে অবসর গ্রহণ করেন। ১৯৯৯ সালের প্রারম্ভে তিনি একুশে টেলিভিশন-এর অনুষ্ঠান প্রধান হিসেবে দায়িত্ব গ্রহণ করেন। ২০০৩-এর শুরুর দিকে তিনি এটিএন বাংলা টিভিতে অনুষ্ঠান প্রধান এবং পরবর্তীতে অনুষ্ঠান উপদেষ্টা হিসেবে দীর্ঘদিন কর্মরত ছিলেন। ২০১৮ -এর শেষাশেষি উনি গ্লোবাল টেলিভিশনে প্রধান নির্বাহী পরিচালক হিসেবে দায়িত্ব গ্রহণ করেন এবং এখনো উক্ত প্রতিষ্ঠানে কর্মরত আছেন।

জনাব নওয়াজীশ আলী খান গত ২৯শে নভেম্বর ২০১৭ সালে বাংলাদেশ টেলিভিশন মিডিয়ায় নিরবচ্ছিন্নভাবে ৫০ বছরের কর্মজীবন পূর্ণ করেন।

কর্ম
হুমায়ূন আহমেদের অসংখ্য নাটকের পরিচালক জনাব নওয়াজীশ আলী খান। ১৯৮৩ সালে হুমায়ুন আহমেদ-কে দিয়ে ওনার প্রথম টেলিভিশন নাটক লিখিয়েছিলেন পরিচালক নওয়াজীশ আলী খান। নাটকটির নাম ছিলো "প্রথম প্রহর" এবং তারপর এই জুটি ক্রমান্বয়ে তৈরি করেছেন অসংখ্য সব দর্শকপ্রিয় নাটক, যেমন: বহুব্রীহি, অয়োময়, নিমফুল, জননী, গাছ মানুষ, কবি, মাটির পিঞ্জিরায় বন্দী হইয়া (যেটি "নান্দাইলের ইউনুস" নামে সর্বাধিক পরিচিত), মরনেরে তুহুঁ মম, বিবাহ, এসো নীপবনে, হিমু, ওইজা বোর্ড এবং আরও অনেক নাটক।

নওয়াজীশ আলী খান প্রয়াত মেয়র জনাব আনিসুল হক-এর উপস্থাপনায় বেশ কিছু অনুষ্ঠান পরিচালনা করেছিলেন। যার মধ্যে ঈদের " আনন্দমেলা" এবং  "জলসা" অনুষ্ঠানটি বিশেষভাবে উল্লেখযোগ্য। পুরস্কার 
 সেরা টেলিভিশন প্রোগ্রামের জন্য জাতীয় পুরস্কার- বর্ণালী (১৯৭৫ ও ১৯৭৬) 
 শের-ই-বাংলা সাহিত্য পদক (১৯৯২)
 ঢাকা যুব ফাউন্ডেশন পুরস্কার (১৯৯৫)
 কলধ্বনী স্বাধীনতা স্বর্ণপদক (১৯৯৫)
 জাতীয় টেলিভিশন ব্যক্তিত্ব পদক (১৯৯৫)
 টিডিএফ আজীবন অবদানের পদক (২০০৪)
 এ-১ টেলিমেডিয়া এবং সিল্ক লাইন স্বাধীনতা পুরস্কার (২০০৫)
 বিজয়বার্তা সন্মাননা পুরস্কার (২০১৭)
 একুশে পদক (২০২৩)

তথ্যসূত্র

বাংলাদেশী সাংবাদিক
বাংলাদেশী টেলিভিশন প্রযোজক
বাংলাদেশী টেলিভিশন ব্যক্তিত্ব
শিল্পকলায় একুশে পদক বিজয়ী
জীবিত ব্যক্তি
একুশে পদক বিজয়ী
ক্যান্টনমেন্ট হাই স্কুল, যশোর

ক্যান্টনমেন্ট হাই স্কুল, যশোর বাংলাদেশের যশোর জেলার যশোর সদর উপজেলার একটি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৯৮২ সালে।

ইতিহাস 
১৯৮২ সালে যশোরের শিক্ষার মান বৃদ্ধির উদ্দেশ্যে ক্যান্টনমেন্ট বোর্ডের উদ্যোগে একটি জুনিয়র স্কুল প্রতিষ্ঠা করা হয়; যার অর্থায়নের ভার ছিলো সামরিক ভূমি ও সেনানিবাস অধিদপ্তরের হাতে। ক্যান্টনমেন্ট জুনিয়র স্কুল নামে কার্যক্রম শুরু করা প্রতিষ্ঠানটিকে ১৯৮৩ সালে হাই স্কুলে রূপান্তর করা হয়। তৎকালীন ক্যান্টনমেন্ট এক্সিকিউটিভ অফিসার জনাব সাইফুল ইসলামের পরিকল্পনা ও ৫৫ পদাতিক ডিভিশন, যশোরের তৎকালীন জিওসি, মেজর জেনারেল কে এম আব্দুল ওয়াহেদের সম্মতিক্রমে এটি প্রতিষ্ঠা লাভ করে।

শ্রেণি, বিভাগ ও শাখা সমূহ 
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ১৫টি শাখায় মোট ৭৭৬ জন শিক্ষার্থী পড়াশোনা করে।
 ৬ষ্ঠ শ্রেণি; ১৬১ জন।
 ৭ম শ্রেণি; ১৫১ জন।
 ৮ম শ্রেণি; ১৫৮ জন। 
 ৯ম শ্রেণি; ১৫৯ জন। 
 ১০ম শ্রেণি; ১৫৬ জন।

ইউনিফর্ম 
 ছেলেদের সাদা শার্ট , কালো প্যান্ট , সাদা কেডস্  এবং কালো বেল্ট 

 মেয়েদের নীল কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্

শিক্ষা কার্যক্রম 
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

ফলাফল 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ

খেলাধুলা ও সহপাঠ্যকর্ম 
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রিয়া প্রতিযোগিতা আয়োজনে ব্যবহৃত হয়।

ল্যাবরেটরি 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ 
 বিএনসিসি
 গার্লস্ গাইড
 স্কাউট
 রেড ক্রিসেন্ট

আরো দেখুন 
 যশোর সদর উপজেলা
 যশোর জেলা
 যশোর জেলার শিক্ষা প্রতিষ্ঠানের তালিকা

তথ্যসূত্র  
 

বাংলাদেশের উচ্চ বিদ্যালয়
বাংলাদেশ সেনাবাহিনীর শিক্ষাপ্রতিষ্ঠান
১৯৮২-এ প্রতিষ্ঠিত শিক্ষাপ্রতিষ্ঠান
যশোরের বিদ্যালয়
১৯৮২-এ বাংলাদেশে প্রতিষ্ঠিত